
Annotatsiya. Maqolada qishloq xo'jaligi texnikalaridan foydalanish xavfsizligini tizimli 
boshqarishning asosiy vazifasi, maqsadi tahlil qilingan, qishloq xo'jaligi texnikalaridan 
foydalanishdagi xavfsizlik talablarini tasnifi va “Inson-mashina-muhit” tizimida qishloq 
xo`jalik mashinalari xavfsizligini ta'minlovchi asosiy komponentlar ta'sirida baxtsiz 
hodisalarni kelib chiqish ehtimolligi algoritmi ishlab chiqilgan. “Inson-mashina-muhit” 
tizimidagi baxtsiz hodisalarga olib keluvchi sabablarni (inson omili, qishloq xo`jalik 
texnikalari konstruksiyasi va ulardan foydalanishga qo'yilgan xavfsizlik talablari, ishlab 
chiqarish muhitit omillari) bitta tizim sifatida qabul qilish tavsiya etildi. 

Kalit so`zlar: qishloq xo`jaligi, tizim, xavfsizlik, boshqarish, sabab, xavf, zararli omil, 
oqibat, baxtsiz hodisa, algoritm, model. 

Kapumoe Baxodup Ykmam yznu 

AHnnomauun. B cmambe ananuzupylomch ochoshaq 3adayva u Yyenb cucmemnozo 
ynpaesrenuz Oezonachocmoro npu 3KeNIIYAMAYUU CENbEKOXOZAUCMECHNOLI MEXHUKUL. 
Paspabomana KnaccudhukKayun “mpebosanuti Gbezonachocmu Uu eeponmuocmu 
SOZHUKHOBCHUA HECHACMALIX CAYAUAeE NOD EO0ZDUCMEUCM OCHOBSHLIX KOMNOHCHMOB, 
0obecnevusgarowyux Obezonachocmb 8 cucmeme «Tenobek-mawmuna-cpeda». Bino 
PEKOMCHOVBANO NPUHAIML NPUYUHLI HECHACMALIX CNYAUALE 8 CUCMEME «UYCNOBEK-MAUUHA- 
cpeda» (uenobseveckuti pakmop, KOHCMPYKYUA CENLEKOXOSALICMECHALIX MAWUH U 
mpebosanun bezonachocmu npu ux ucnojesosanuu, Pakmopbi npPOUZGEOVCMECHAONU CPE 
Obl) KAK O0HY cucmemy. 

Kinrouesoie cnoba: cenbckoe xozaucmao, cucmema, bezonachocma, ynpashrenue, npuvuna, 
PUCK, 6PedHbLili hakmop, nocnedcmeue, asapun, nzopumm, MOdenNb. 

REQUIREMENTS FOR THE SAFETY MANAGEMENT SYSTEM FOR 
AGRICULTURAL MACHINERY 


Karimov Bahodir Uktam ugli 
Independent researcher, Karshi Engineering-Economics Institute, Karshi, Uzbekistan 

Abstract. The article analyzes the main task and purpose of systemic safety management 
in the operation of agricultural machinery. A classification of safety requirements and the 
probability of accidents occurring under the influence of the main components that ensure 
safety in the “Man-Machine-Environment” system has been developed. It was 
recommended to accept the causes of accidents in the “man-machine-environment” 
system (human factor, design of agricultural machinery and safety requirements for their 
use, factors of the production environment) as one system. 

Keywords: agriculture, system, safety, management, cause, risk, harmful factor, 


consequence, accident, algorithm, model. 


Kirish. Hozirgi kunda qishloq xoʻ`ja- 
ligining rivojlanishi ushbu sohaga eng yangi 
texnika va texnologiyalarni qanchalik tadbiq 
qilinishi, ya'ni zamon rivojiga mos holda 
qishloq xoʻjaligi «Smart» («aqlli») qishloq 
xo'jaligini joriy etish bilan belgilanadi. Bu 
esa oʻz navbatida qishloq xo`jaligi ekin 
yerlari va suvdan samarali foydalanishda 
raqamli texnologiyalarni tadbiq etish, 
intensiv bogʻlar tashkil etish, bog`larni 
avtomatik tarzda boshqarish texnologiya- 
larini, issiqxona xo`jaliklarida avtomat- 
lashtirilgan, kompyuterlashtirilgan intellek- 
tual texnologiyalarni, chorvachilik va par- 
randachilik sohasiga robotlashtirilgan, avto- 
matlashtirilgan va kompyuterlashtirilgan 
texnologiyalarni, qishloq xo`jaligi mahsu- 
lotlarini saqlash va qayta ishlash jarayon- 
lariga, logistika va sotish markazlarida 
raqamli texnologiyalarning joriy etishni 
nazarda tutadi. Qishloq xo`jaligiga bunday 
yangi zamonaviy texnika va texnolo- 
giyalarni tezkor kirib kelishi ulardan 
foydalanish xavfsizligini boshqarish tizimini 
ham tubdan qayta koʻrib chiqishni va tako- 
millashtirishni talab etadi. Shu sababli, 
qishloq xoʻjaligi sohasidagi mavjud muam- 


molardan biri, ish joylarida sodir boʻ`layot- 
gan baxtsiz xodisalar va kasb kasalliklarga 
chalinishni mehnat muhofazasini tizimli 
boshqarishni toʻg'ri tashkil etish orqali 
oldini olish hisoblanadi. 

Tadqiqot metodlari. Qishloq xoʻjalik 
mashinalaridan foydalanish xavfsizligini 
tizimli boshqarish modelini yaratishda 
“GOST 12.0.230-2007. Davlatlararo stan- 
dart. Mehnat xavfsizligi standartlari tizimi. 
Mehnat muhofazasini boshqarish tizimi. 
Umumiy talablar”, “Qishloq xo`jaligi texni- 
kalari konstruksiyasi xavfsizligining umu- 
miy texnik reglamenti (O`zbekiston 
Respublikasi Vazirlar Mahkamasining 18 
mart 2016 yildagi Ne80-son Qaroriga ilova), 
“Qishloq xoʻjalik texniklarida ishlashda 
xavfsizlik texnikasi umumiy qoidalari” ga 
asoslangan holda ishlab chiqamiz. Yuqorida 
keltirilgan standartlar va boshqa xavfsizlikni 
ta'minlashga oid huquqiy me'yoriy hujjat- 
larning har biri tavakkalchilikni baholash va 
Deming sikli PDCA (Plan-Do-Check-Act), 
Qishloq xo`jalik mashinalaridan foydalanish 
xavfsizligini boshqarish tizimi jarayonlari 
umumiy xaritasini  SADT «Structured 
Analysis and Design Technique» (Tarkibiy 

tahlil va loyihalash metodologiyasi) va 
IDEFO-2000 (Funksional modellashtirish 
texnologiyasi) texnologiyalari prinsipidan 
foydalangan holda ishlab chiqildi. Ushbu 
metodologiyalar tizimni ko`plab o`zaro 
bogʻlangan funksiyalardan iborat diagram- 
ma (funksional bloklar) koʻrinishida ifoda- 
lashga imkon yaratadi. 

Natijalar va muhokamalar. Qishloq 
xoʻjaligi texnikalaridan foydalanish xavfsiz- 
ligini tizimli boshqarishning asosiy vazifasi 
ishlab chiqarishda sodir boʻladigan jarohat- 
lanish va boshqa baxtsizliklarni keltirib 
chiqaradigan sabablarni bartaraf qilish va 
qishloq xo`jalik texniklarini boshqaruvchi 
operatorlar (traktorchilar) va texniklarga 
xizmat koʻrsatuvchi ishchi-xodimlar ish 
sharoitini yaxshilab borishi ustidan nazorat 
qilib turish, fan va texnika yutuqlarini joriy 
qilish asosida mehnat xavfsizligi va himoya 
vositalarini muttasil takomillashtirish, meh- 
nat madaniyatini oshirish, baxtsizliklarni 
oldini olishga qaratilgan tashkiliy va texnik 
hamda sanitariya tadbirlarini ishlab chiqish 
va ularni joriy qilishdan iboratdir (17. 

Qishloq xoʻjalik texniklaridan foydala- 
nish xavfsizligini boshqarish tizimining 
birdan-bir maqsadi, mehnat muhofazasi 
qonun va qoidalariga ishchi va xizmatchilar 
e'tiborini oshirish, sog`lom va xavfsiz ish 
sharoitini yaratishni yagona, toʻgʻri echimini 
aniqlash va uni ishlab chiqarishda tadbiq 
etishga tavsiya qilishdir. Xavfsizligini bosh- 
qarish - bu bir qator, tashkiliy, texnikaviy va 
sanitar-gigienik va iqtisodiy tadbirlar tizi- 
mini tayyorlash va amalda joriy qilish 
asosida amalga oshiriladi. 

Hozirgi kunda qishloq xoʻjaligining 
rivojlanishi ushbu sohaga eng yangi texnika 
va texnologiyalarni qanchalik tadbiq qili- 
nishi, ya'ni zamon rivojiga mos holda qish- 
loq xoʻjaligi «Smart» («aqlli») qishloq 


xo'jaligini joriy etish bilan belgilanadi. Bu 
esa oʻz navbatida qishloq xo`jaligi ekin 
yerlari va suvdan samarali foydalanishda 
raqamli texnologiyalarni tadbiq etish, 
intensiv bogʻlar tashkil etish, bog`larni 
avtomatik tarzda boshqarish texnologiya- 
larini, issiqxona xo`jaliklarida avtomat- 
lashtirilgan, kompyuterlashtirilgan intellek- 
tual texnologiyalarni, chorvachilik va par- 
randachilik sohasiga robotlashtirilgan, avto- 
matlashtirilgan va kompyuterlashtirilgan 
texnologiyalarni, qishloq xo`jaligi mahsu- 
lotlarini saqlash va qayta ishlash jarayon- 
lariga, logistika va sotish markazlarida ra- 
qamli texnologiyalarning joriy etishni nazar- 
da tutadi. Qishloq xo`jaligiga bunday yangi 
zamonaviy texnika va texnologiyalarni tez- 
kor kirib kelishi ulardan foydalanish xavfsiz- 
ligini boshqarish tizimini ham tubdan qayta 
koʻrib chiqishni va takomillashtirishni talab 
etadi. Shu sababli, qishloq xo`jaligi sohasi- 
dagi mavjud muammolardan biri, ish joy- 
larida sodir boʻlayotgan baxtsiz xodisalar va 
kasb kasalliklarga chalinishni mehnat muho- 
fazasini tizimli boshqarishni toʻgʻri tashkil 
etish orqali oldini olish hisoblanadi. 

Qishloq xoʻjaligi texnikalaridan foyda- 
lanishdagi xavfsizlik talablarini yoki baxtsiz 
hodisalarning sabablarini 3 ta guruhga ajra- 
tishimiz mumkin: 

- qishloq xoʻjalik texnikalarining kons- 
truksiyasi va texnik holati bilan bogʻliq 
sabablar; 

- qishloq xoʻjalik texnikalarini boshqa- 
ruvchi mashinist-traktorchilar (keyingi 
oʻrinlarda “operatorlar”) ning xavfsizlik tex- 
nikasi qoidalarini yetarli darajada bilmasligi 
va ularni o“z vaqtida yo`riqnomalardan oʻt- 
masligi ba xavfsizlik madaniyati; 

- tashqi omillar (iqlim koʻrsatkichlari, 
shovqin, titrash, statik elektr zaryadlari, fizik 
dinamik va statik yuklanish, kimyoviy 

oʻgʻitlar, patogen mikroorganizmlar va b.). 
Tadqiqotimizda tahliliy materiallar 
asosida ishlab chiqilgan ushbu tasnif mehnat 
muhofazasi boʻyicha ilmiy va oʻquv ada- 
biyotlarda keltirilgan ishlab chiqarishda 
yuzaga keladigan baxtsiz hodisalarning 
standart tasnifidan farq qiladi. Standart 
tasnifda baxtsiz hodisalarning sabalari 4 
guruhga, ya'ni texnik-texnologik (mashina- 
larning xavfli zonalari, mashinalarni no- 
to`g`ri montaj qilinishi, toʻsiq qurilmalarni 
oʻrnatilmasligi, tormoz tizimini yaxshi 
ishlamasligi, elektr xavfsizligi talablariga 
rioya qilmaslik, texnikalardan boshqa maq- 
sadlarda foydalanish va b.), sanitar-gigienik 
(mikroiqlim va iqlim Kko`rsatkichlarini 
me'yorda bo`lmasligi, yuqori darajada 
zaharli gaz va changlar, shovqin, titrash, 
ionli nurlanishlar va b.), tashkiliy (mehnat 
muhofazasi va xavfsizlik texnikasi bo`yicha 
yo`riqnomalarni o`z vaqtida oʻtkazilmasligi, 
ish rejimi va dam olish rejimini buzilishi, 
maxsus kiyim boshlar bilan ta'minlan- 
maslik, ishga nomutaxassis shaxslarni qabul 
qilish va b.) va psixofiziologik (ishning bir 
xilligi, jismoniy va aqliy zoʻriqish va b.) 
turlarga boʻlingan. Xavfni xarakterlovchi 
belgilar soni tahlil maqsadiga bogʻliq holda 
koʻpayishi yoki kamayishi mumkin. Shu 
sababli, xavfni xarakterlovchi belgilar stan- 
dart tushuncha — «xavfli va zararli ishlab 
chiqarish omillari» shaklida talqin qilinadi. 
Xavfli va zararli omillar kelib chiqish 
sabablariga bogʻliq xolda fizikaviy, kim- 
yoviy, biologik va psixofiziologik ko`ri- 
nishida boʻladi. Shunga bogʻliq holda, xavf 
potensial (yashirin) va real turlarga boʻli- 
nadi. Potensial xavfni yuzaga kelishi birin- 
chi navbatda ishlab chiqarish sharoitiga 
bogʻliq bulib, u xavfni yuzaga keltiruvchi 
sabablar orqali baholanadi. Tadqiqotimizda 
ishlab chiqilgan qishloq xo`jalik mashina- 


laridan foydaladanishdagi xavfsizlik talab- 
lari tasnifi bevosita “inson-mashina-muhit” 
tizimini oʻzida aks etadi. Bunda “inson- 
mashina-muhit” tizimining “inson” elementi 
dissertatsiyada ishlab chiqilgan qishloq 
xoʻjalik mashinalaridan foydalanishdagi 
xavfsizlik talablarining “operatorlarning 
xavfsizlik texnikasi bo`yicha bilimlari” 
komponentiga, tizimdagi “mashina” ele- 
menti “qishloq xo`jalik texnikalarining 
konstruksiyasi va texnik holati bilan bogʻliq 
talablar” komponentiga va “muhit” elementi 
“tashqi muhit” komponentiga mos keladi. 
Tizimda erishiladigan maqsad va natija 100 
foiz sogʻlom va xavfsiz ish sharoitini 
yaratgan holda yuqori darajadagi iqtisodiy 
samradorlikga erishish, baxtsiz hodisalar 
sonini nol darjaga keltirishdan iborat bo`- 
ladi. Bu maqsadga erishishda tashkiliy tad- 
birlar muhim rol oʻynaydi. 

Qishloq xoʻjalik mashinalari konstruk- 
siyasiga qo`yilgan xavfsizlik talablari 
“O`zbekiston Respublikasi Vazirlar 
Mahkamasining 2016 yil 18 martdagi Ne80- 
son qarori bilan tasdiqlangan “Qishloq xo`- 
jalik texniklari konstruksiyasi xavfsizligi 
to`g`risida umumiy texnik reglament” aso- 
sida ishlab chiqildi. Qishloq xo`jalik tex- 
niklaridan foydalanish xavfsizligi talablari 
esa “O`zbekiston Respublikasi Vazirlar 
Mahkamasining 2023 yil 29-apreldagi 
“Qishloq xoʻjaligi, melioratsiya va yoʻl 
qurilish texnikalaridan foydalanish sohasida 
davlat xizmatlari koʻrsatish tizimini tako- 
millashtirish chora-tadbirlari toʻgʻrisida”gi 
170 -son qarori (9) asosida tanlandi. 

Qishloq xoʻjalik mashinalari konstruk- 
siyasiga qo`yilgan xavfsizlik talablari 
“O`zbekiston Respublikasi Vazirlar 
Mahkamasining 2016 yil 18 martdagi Ne80 
son qarori bilan tasdiqlangan “Qishloq 
xoʻjalik texniklari konstruksiyasi xavfsizligi 

to`gʻrisida umumiy texnik reglament” f8) 
asosida ishlab chiqildi. Qishloq xoʻjalik 
texniklaridan foydalanish xavfsizligi talab- 
lari esa “O`zbekiston Respublikasi Vazirlar 
Mahkamasining 2023 yil 29 apreldagi 
“Qishloq xoʻjaligi, melioratsiya va yoʻl 
qurilish texnikalaridan foydalanish sohasida 
davlat xizmatlari koʻrsatish tizimini tako- 
millashtirish chora-tadbirlari toʻgʻrisida”gi 
170-son qarori asosida tanlandi. 

Xavfsizlik talablari boʻyicha “Inson- 
mashina-muhit” tizimidagi oʻzaro muvo- 
fiqliklar, ya'ni mashina va mexanizmlarning 
konstruktiv, texnologik, energetik, kinema- 
tik va texnik-estetik (dizayni) ko`rsatkichlari 
bilan insonning xarakteri, antropometrik 
koʻrsatkichlari, sezgi a'zolari va ana- 
lizatorlari orasidagi o`zaro bogʻlanish va 
muvofiqlik boʻlishi zarur (2). 

Ishlab chiqarish muhiti insonning ish 
faoliyati va sog`ligiga ta'sir etuvchi fizi- 
kaviy, kimyoviy, biologik, ijtimoiy va turli 
axborotlar koʻrinishidagi omillar bilan xa- 
rakterlanadi. Inson u yoki bu muhitda oʻzi- 
ning moddiy yoki ma'naviy manfaatlarini 
(birinchi galdagi maqsadi) qondirish maq- 
sadida faoliyat olib boradi va yuqorida 
ta'kidlangan omillar bilan to`qnash keladi. 
Shu sababli, insonda oʻzini ushbu xavfli va 
zararli omillardan himoyalash maqsadi 
(ikkinchi galdagi) hosil boʻladi. Birinchi 
maqsad ikkinchi maqsaddan ustun kelgan 
hollarda tavakkalchilikka yoʻl qo`yadi, ya'ni 
xavfga qarshi boradi. Barcha sezgi a'zolari 
va analizatorlarning asosiy xarakteristikasi 
sezish darajasi bilan baholanadi (31. 

Tajribalarning ko`rsatishicha, ko`pin- 
cha ta'sirni sezish darajasi qarshi reaksiya 
uyg'otish (his qilish) kuchiga nisbatan sekin 
oʻzgaradi. Ushbu bogʻlanish Veber-Fexner 
psixofizik empirik qonuni orqali quyi- 
dagicha ifodalanadi: 


Ye-KIg(D)4C 

Ye — sezish intensivligi; 

I — his qilish intensivligi; 

K va S — konstanta (o`zgarmas birlik). 

Qishloq xoʻjalik texnikalaridan foyda- 
lanishda xavfsizlikni tizimli boshqarish 
maqsadida baxtsiz hodisalarni yuzaga kelish 
ehtimolligini “inson-mashina-muhit” tizimi 
oʻrtasidagi o`zaro bog`liqlikni ishlab chiqa- 
rish jarayonlari davridagi turli xil zararli va 
xavfli omillar (fizikaviy, kimyoviy, biologik 
va psixofiziologik) ta'sirida o`zgarishini 
tizimli tadqiq qilish talab etiladi (rasmga 
qarang). 

Tadqiqotimizda tahlillar natijasida ish- 
lab chiqilgan sxemadan ko`rinishicha o`zaro 
3 ta komponentdan (inson omili, qishloq 
xoʻjalik texnikalari konstruksiyasi va ular- 
dan foydalanishga qo`yilgan xavfsizlik ta- 
lablari, ishlab chiqarish muhitit omillari) 
iborat boʻlgan tasnifni bitta tizim sifatida 
qabul qilishimiz mumkin. Ushbu 3 kom- 
ponent ta'sirida “inson-mashina-muhit” tizi- 
mida texnologik jarayon davrida turli xil 
xavfli vaziyatlarning yuzaga kelishi jarohat- 
lanishlar va kasb kasalliklariga olib keladi 
yoki holat oʻzgarishi (texnologik jarayon 
sifati) bilan izohlanadi. 


io 

1-rasm. “Inson-mashina-muhit” tizimida 
qishloq xo`jalik mashinalari xavfsizligini 
ta'minlovchi asosiy komponentlar ta'sirida 
baxtsiz hodisalarni kelib chiqish 
ehtimolligi algoritmi. 

Qishloq xoʻjalik mashinalari opera- 
torining xavfsizlik texnikasi boʻyicha bilim 
darajasining pastligi yoki xavfsizlik texni- 
kasi talablariga rioya etish madaniyatining 
yetarli darajada emasligi hamda qishloq xo`- 
jalik mashinalari konstruksiyasi va ulardan 
foydlanishdagi xavfsizlik texnikasiga amal 
qilmaslik jarohatlanishlarni keltirib chiqar- 
sa, tashqi muhit omillari ta'sirida ko`proq 
kasb kasalliklari kelib chiqadi. 

Xj; — inson omili (qishloq xo`jaligi 
mashinalari operatorining xavfsizlik tex- 
nikasi boʻyicha kompetentligi (bilimlari va 
uni amalda qo`llay olish qobiliyati) bilan 
bog`liq omillar; 

X» — qishloq xo`jaligi mashinalarining 
konstruksiyasiga bog`liq omillar; 

X3 — ishlab chiqarish muhiti ta'siriga 
bogʻliq omillar. 

Ii, Mj; , ISHM;- inson, mashina va ish- 
lab chiqarish muhitining mos holda tex- 
nologik jarayon boshlanishidan oldingi 
holati; 

I», M», ISHM, — inson, mashina va ish- 
lab chiqarish muhitining mos holda tex- 
nologik jarayon vaqtida xavfli vaziyatlarga 
olib keluvchi holati; 

I; Mz; , ISHM; — inson, mashina va 
ishlab chiqarish muhitining mos holda tex- 
nologik jarayon vaqtida xavfli vaziyatlar na- 
tijasida baxtsiz hodisalarni keltirib chiqa- 
ruvchi holati. 

Ushbu komponentlar oʻz oʻrnida baxt- 
siz hodisalarning sabablari ham boʻladi. 
Qishloq xoʻjalik mashinalaridan foyda- 
lanishda xavfli omillarning boʻlishi tabiiy 
jarayon hisoblanadi. Lekin, baxtsiz hodi- 
salarning sabablari bilan xavf oʻrtasida farq 
mavjud. Potensial (yashirin) xavflarni yu- 
zaga keltiruvchi sharoit sabablar deyiladi. 
Boshqacha qilib aytganda, sabablar vaziyat- 
lar toʻplamini xarakterlaydi, unga koʻra 


xavflar paydo boʻladi va u yoki bu kutil- 
magan oqibatlar va zararlarni keltirib chiqa- 
radi. Zarar yoki kutilmagan oqibatlarning 
shakllari turli xil og'irlikdagi jaroxatlar, 
zamonaviy usullar bilan aniqlanadigan ka- 
salliklar, atrof muxitga zarar ko`rinishida 
boʻlishi mumkin. Xavf, sabablar va oqibatlar 
- bular shunday voqealar, ya'ni baxtsiz 
xodisa, favqulodda xolat va yong`inlarning 
asosiy koʻrsatgichlaridir. Uchlik “xavf- 
sabab-ko`ngilsiz oqibatlar” - bu rivojlanish- 
ning logik jarayoni boʻlib potensial xavfni 
bor boʻlgan zararga olib keladi. Qoida 
boʻyicha bu jarayon bir necha sabablarni oʻz 
ichiga oladi, ya'ni u koʻp sabablidir. Xavf 
koʻngilsiz voqeaga xar xil sabablar bilan 
aylanishi mumkin. Baxtsiz xodisalarning 
oldini olish asosida sababini qidirish yotadi. 

Tadqiqotimizda amalga oshirilgan tah- 
lillar natijasida xavfga qo`yidagicha ta'rif 
beramiz: “Xavf-qishloq xoʻjalik texnik- 
laridan xavfsiz foydalanishning markaziy 
tushunchasi boʻlib, u hodisa, jarayon va 
obyektlarning ma'lum sharoitda inson sogʻ- 
ligiga va ish qobiliyatiga bevosita yoki 
bilvosita ta'sir etib baxtsiz hodislarga olib 
keluvchi omil hisoblanadi”. Qishloq xo`- 
jaligi ishlab chiqarish jarayoni sharoitiga 
mos holda xavfni xarakterlovchi belgi- 
larning soni ko`payishi yoki kamayishi 
mumkin. Tadqiqotimizda tahlillar asosida 
ishlab chiqilgan yuqoridagi ta'rif xavfli va 
zararli ishlab chiqarish omillarini oʻzida 
mujassamlashtiradi va faoliyatning barcha 
turlarini hisobga oladi. 

Xavf ma'lum bir energiyaga ega boʻl- 
gan kimyoviy yoki biologik faol kom- 
ponentlarni oʻz ichiga olgan barcha tizim- 
larda namoyon boʻladi hamda insonning 
hayotiy faoliyati sharoitiga javob bermay- 
digan jarayonlarda yaqqol namoyon boʻladi 

Xulosa. Yuqoridagilardan kelib chiqib 
xulosalash mumkinki, qishloq xoʻjalik 
mashinalaridan foydalanish xavfsizligini 
ta'minlashni tizimli boshqarishni tashkil 
etish birinchi navbatda tizim va uning ele- 
mentlarini aniqlab olish, boshqarish prin- 
siplari va funksiyalari, vositalari va metod- 
larini toʻgʻri tanlashni, tizimli tahlil etish, 
uning jarayon va tizimli modelini ishlab 
chiqishni asosiy vazifalardan biri hisob- 
lanadi. “Inson-mashina-muhit” tizimida 


qishloq xoʻjalik mashinalari xavfsizligini 
ta'minlovchi asosiy komponentlar ta'sirida 
baxtsiz hodisalarni kelib chiqish ehtimolligi 
algoritmi ishlab chiqildi. “Inson-mashina- 
muhit” tizimidagi baxtsiz hodisalarga olib 
keluvchi sabablar (inson omili, qishloq xo`- 
jalik texnikalari konstruksiyasi va ulardan 
foydalanishga qo`yilgan xavfsizlik talablari, 
ishlab chiqarish muhitit omillari) iborat 
boʻlgan tasnifni bitta tizim sifatida qabul 
qilish tavsiya etiladi. 

